49. schôdza NR SR - 15.deň - B. popoludní
Dátum: 2026-05-06
Poslanec: Marcinková, Vladimíra (SaS)
Druh vystúpenia: Vystúpenie

Ďakujem veľmi pekne. Tak ako som dala vo svojom úvodnom slove. Ide o situáciu, kedy príslušníci ozbrojených zložiek, vojaci, policajti nemali umožnené vlastne tak ako civilné povolania striedať si tú rodičovskú starostlivosť a vlastne poberať dávku materskej a starať sa o to svoje dieťa, tak ako to mali iné povolania. Ja som sa touto témou veľmi aktívne zaoberala už v minulom funkčnom období, kedy sme zvádzali túto debatu aj vo vtedajšej koalícii a naozaj nebol na to jednotný právny názor ani na ministra vnútra toho času, ani na ministerstve obrany. Preto som to akceptovala, keďže sa môj názor nezhodoval s ich názorom a nešla som do návrhu tejto novely, ale musím sa priznať, že som rada, že sa tu našla Aj nebol na to jednotný právny názor ani na Ministerstve vnútra toho času, ani na Ministerstve obrany. Preto som to akceptovala, keďže sa môj názor nezhodoval s ich názorom a nešla som do návrhu tejto novely. Ale musím sa priznať, že som rada, že sa tu našiel nejaký odvážlivec, ktorý to dal na Ústavný súd a Ústavný súd svojím nálezom z 11. februára 2026 potvrdil to, čo som aj ja právnicky vyhodnotila ako diskrimináciu a uznal rovnaký nárok aj týmto povolaniam, policajtom, vojakom a ďalším v ozbrojených zložkách, že majú právo vlastne vykonávať túto rodičovskú starostlivosť, dohodnúť sa na tom s matkou a v prípade, keď sa dohodnú, tak ju aj prevziať a vlastne poberať túto dávku. Ja chcem v tomto poďakovať aj za dlhoročné konzultácie pánovi doktorovi Martausovi, ktorý vyučuje na Akadémii ozbrojených síl, s ktorým som už dávnejšie vlastne túto tému riešila. A aj teraz ma upozornil vlastne na tento nález a na jeho výsledok, čiže ďakujem. A je to naozaj podnet, ktorý prišiel z prostredia ozbrojených síl. A ja by som bola rada, keby sme to neboli len my v opozícii, ktorí si všimneme toto volanie ozbrojených zložiek naozaj po zrovnoprávnení aj tých nárokov v rámci sociálneho zabezpečenia, v rámci rodinnej starostlivosti, ale aby na to reflektovali aj príslušní ministri z koalície, pretože práve oni majú v rukách možnosti, ako to zmeniť a, ak už nechcú, tak aspoň nech podporia tieto novely, s ktorými my prichádzame tu v opozícii, ktoré len zrovnoprávňujú to, čo je už dané Ústavným súdom ako evidentná diskriminácia. Ja len budem citovať na záver môjho príspevku, čo presne zaznelo a čo konštatoval Ústavný súd v tejto veci. Citujem: „Dochádza k nerovnému zaobchádzaniu s otcami, policajtmi, vojakmi v porovnaní s otcami civilmi a taktiež s matkami policajkami, vojačkami, čiže hovoríme o dvojitej diskriminácii.“ Toto nerovné zaobchádzanie je dôsledkom legislatívnej diery, keďže v zákone dnes absentuje situácia, keď otec vojak má nárok na materské v prípade, že sa začne osobne starať o dieťa po uplynutí 6 týždňov od pôrodu a matka už nepoberá materské ani rodičovský príspevok. Vo všeobecnom systéme sociálneho poistenia, čiže v prípade civilov, takýto nárok existuje, zatiaľ čo v osobitnom systéme takýto nárok nie je. Ústavný súd tiež konštatoval, že rozdiel v prístupe je založený na pohlaví rodiča, čo je v rozpore s čl. 12 ods. 2 Ústavy Slovenskej republiky. A sledujeme na to. Teda predkladáme túto predmetnú novelu, aby sme naozaj umožnili aj otcovi, vojakovi, policajtovi poberať dávku materské po uplynutí šiestich týždňov od narodenia dieťaťa, respektíve aj neskôr, ak sa toto obdobie predĺži o dni hospitalizácie matky alebo dieťaťa, v prípade, ak matka na to isté dieťa nepoberá materské ani rodičovský príspevok. Ďakujem a prosím vás o podporu.